(NETFLIX ขอเสนอ)
(ภาพยนตร์เรื่องนี้ได้รับทุนสนับสนุนร่วม จากสถาบันศิลปะภาพยนตร์โปแลนด์)
(ชีวิตท่ามกลางสายตาจับจ้อง คาลิน่า เยดรูชิคเปิดเผยความลับ)
(เหตุการณ์ในภาพยนตร์เรื่องนี้ อาจเกิดขึ้นจริงหรือไม่จริงก็ได้)
(ร้านแฟชั่นชิค)
ผู้หญิงในยุคปี 1960 ควรตามแฟชั่น แต่ก็ต้องเจียมตัว
เธอควรดูดี แต่ก็ต้องเจียมตัว
มีสไตล์ แต่ก็ต้องเจียมตัว และอุทิศชีวิตให้บ้านและครอบครัว
ผ้ากาบาร์ดีน
ผ้ามัวร์จ้ะ
ผ้าคริมเพลน
ผ้าทาฟต้า
และลวดลายดามาส
- อย่าเหยียบหลุมล่ะ - ระวังนะ
ขอกุญแจหน่อย
ให้ตาย อยู่ไหนล่ะเนี่ย
- เร็วเข้า ส่งมา - โอ้…
บ้าจริง คุกเข่าลงไปเก็บเลย
คุณมีไฟฉายไหม
แปลกใจนะเนี่ยที่ไม่มี
แต่ฉันมีไฟแช็ก
ส่งไฟมาให้ผม
เดี๋ยวนะ
บ้าจริง สตัส คุณจะทำผมฉันติดไฟนะ
ระวังหน่อยสิ
บ้าจริง ไม่อยู่นี่ ฉันทำหายอีกแล้ว
มักดา!
แน่นอน ต้องเป็นคุณเยดรูชิคอยู่แล้ว
จะเสียงดังทำไมเนี่ย
เราทำกุญแจหายน่ะ คุณนายคิมทาชโควา
แล้วจะตะโกนทำไม คุณจะปลุกทุกคนเอานะ
คุณมาบ่นฉันทำไมเนี่ย ใจดีหน่อยได้เป็นเหรอ
คุณเมา แถมมาคลานอยู่บนถนนนะ
ใครเขาทำแบบนั้นกัน คุณควรอายซะบ้างนะ
ทำไมฉันต้องอาย สามีฉันไม่ควรอายหรือไง แล้วคุณมาเสียงดังใส่ฉันทำไม
เพราะคุณมันปากเก่ง พูดเหมือนรู้ทุกเรื่องไง
ฉันเนี่ยนะ ส่วนคุณน่ะใจดำที่สุดในตึก
ฉันไม่ขอเสวนาด้วยหรอก
ขำอะไรนักหนา ทำไมคุณไม่พูดอะไรเลย
ผู้หญิงตะโกนด่ากัน ผมไม่ขอยุ่งด้วยหรอก
ฉันจะเรียกทหารพลเรือนมา ถ้าคุณไม่ยอมเบาๆ ลง
- อ้อ - ได้ยินไหม
ไม่ได้ยินย่ะ
- เมาไปล่ะสิถึงไม่ได้ยิน - ก็อาจใช่
นั่นสิ เป็นดาราดังซะเปล่า แต่ดันเป็นบ้า
คุณเอาแต่เงียบทำไมเนี่ย ยืนเฉยอย่างกับรูปปั้น
- ทำไมไม่พูดอะไรสักคำ - มักดา!
มักดา!
อะไรคะ กุญแจหายอีกแล้วเหรอ
- อีกแล้ว - อีกแล้วค่ะ
ผมแวะไปหาได้ไหม
นี่ตีสามนะ
โอ้ พ่อเทพบุตรของเราอยู่นี่เอง
- ไม่เคยพลาดเลยนะ คุชส์ ไปนอนได้แล้ว - พรุ่งนี้ขอผมไปหากับอูลากับปิโอตรุสนะ
ได้เลยจ้ะ
เจ้าขนฟู เรากลับมาแล้ว
รีบมาได้แล้ว
ฉันมาแล้ว
(คาเฟ่)
ค่ะ ขอบคุณ
- แล้วคุณล่ะคะ - ฉันขอ…
คาลิน่า เธอยังผอมอยู่ได้ยังไงเนี่ย
บอกมาเลยนะก่อนที่ฉันจะโกรธ ฉันแทบไม่กินอะไรเลยแต่ก็ยังน้ำหนักขึ้น
ฉันไม่ได้ผอม ฉันแค่รัดเอวมาอย่างดีจ้ะ
- ฉันต้องไดเอตเพราะยานุสช์… - ฉันต้องขอบอกว่าฉันไม่ไดเอตหรอก
- ฉันกลัวน่ะ - กลัวอะไร
กลัวนมยานมากกว่าอยากได้ก้นเล็กลง
- เธอจะกินนั่นไหม - เธอเอาไปเลย
ไปกันเลยไหม
เดี๋ยวสิ
- ฟังนะ - สวยจัง
ฉันว่าจะย้อมผมเป็นสีบลอนด์ละ
ผมบลอนด์ เธอเนี่ยนะ
เธอชอบล้อคนทำสีบลอนด์ปลอมๆ นี่
ใช่ แต่ฉันเลิกล้อแล้ว
งั้นใช้ไฮโดรเจนเพอร์ออกไซด์สิ
อันนั้นดีที่สุดแล้ว ทำผมเสียแต่กัดสีได้ดีเลย
- คราวนี้ยานุสช์ไปทำอะไรเข้าล่ะ - ยานุสช์เหรอ
อย่ามาหลอกฉันซะให้ยาก
แล้วผืนนี้ล่ะ
ใส่ผ้ากาบาร์ดีนขึ้นแสดงเนี่ยนะ ฉันดูเหมือนนักโทษหรือไง
นี่ผ้าคริมเพลนย่ะ
ให้ตาย ไม่มีอะไรให้เลือกเลย
เลิกจุกจิกได้แล้วน่า
ไม่งั้นเธอได้โป๊ไปร้องเพลง ให้คนงานเหมืองฟังแน่
พวกเขาอาจชอบแบบนั้นก็ได้
เอานี่แหละ
เหมาะเหม็งเลย
ฉันจะไม่ดูเหมือนแม่ชีเหรอ
ฉันจะตัดคอเสื้อแบบเด็ดสะระตี่ให้
เมตรละตั้ง 40 ซวอตือ แม่เจ้า
ฉันไม่มีเงินขนาดนั้นหรอก
เราขอสองเมตรค่ะ ขอบคุณ
ฉันรักเธอจัง ขอบใจนะ
คอเสื้อแบบนี้ เธอใส่ต้องสวยแน่เลย
ขอบคุณค่ะ
ไม่ นั่นเยดรูชิค
คล้ายเฉยๆ แต่ไม่สวยเท่า
ขอบอกว่าเป็นหล่อนแน่ๆ ฉันไม่เคยชอบหล่อนเลย
(อุปกรณ์โทรทัศน์และวิทยุ)
ยิ้มเถิด ที่รัก ก่อนคุณจะพูดอะไร
ก่อนที่คุณจะกุมมือฉัน ก่อนคุณจะโค้งให้ฉัน
ยิ้มเถิด ไม่จำเป็นต้องบอกชื่อเสียงเรียงนาม
เพราะตราบที่คุณยิ้ม ฉันก็พอใจแล้ว
ยิ้มเถิด เพราะที่รักจ๋า คุณดูดีขึ้นยามยิ้ม
ยิ้มเหมือนที่ฉันยิ้ม และให้มิตรภาพของเรา
กำเนิดจากรอยยิ้ม มันจะได้คงอยู่แสนนาน
ยิ้มแบบนั้นเอาไว้นะ
ฉันรักคุณ
พูดจริงเหรอ
หนุ่มละอ่อนแบบนี้เนี่ยนะ
หนุ่มละอ่อน
นักแสดง และเพลย์บอย
สาวหลายใจที่รักผม
ใช่ เชื่อไหมล่ะ
โชคชะตามอบร่างกายให้เราเพียงร่างเดียว
ฉันไม่ชอบร่างกายของฉัน แต่ก็ต้องยอมรับมัน
แต่ฉันก็แสร้งเป็นคนอื่นได้เสมอ
โดยเฉพาะเมื่อเดิมพันนั้นสูง
เดี๋ยวนี้ฉันมีหลายหน้า
ที่เหมาะกับฉันมากกว่าใบหน้าของตัวเอง
การสวมหน้ากากเป็นคนอื่นมันให้ความรู้สึกดีเสมอ
นั่นคือสิ่งที่ฉันทำ ก่อนได้พบคุณ
ฉันเป็นตัวของตัวเองเพื่อคุณ
และแม้ว่านั่นจะไม่มากมายอะไร
ยามที่ฉันอยู่กับคุณ ฉันไม่อาจเป็นใครอื่นได้
คุณหยุดยั้งถ้อยคำจอมปลอม
คุณทำให้ทุกการกระทำเป็นสิ่งจริงแท้
แล้วฉันก็กลายไปเป็นเพียง เด็กสาวธรรมดาอีกครั้ง
ฉันไม่เหมาะจะเป็นตัวเอง จึงได้แต่ซ่อนตัวตนที่แท้จริงไว้
แต่เพียงสบสายตาคุณครั้งเดียว ก็เพียงพอให้หน้ากากที่ฉันสวมร่วงหล่น
ไปเดตมาเป็นยังไงบ้างคะ
เดตอะไรเล่า ที่รัก กับนักพิสูจน์อักษรนะ เหมือนไปทำงานแบกหามมากกว่า
ไม่ใช่นักเขียนทุกคนนะจะเดินทางไปคราโคว เพื่อพบนักพิสูจน์อักษรของตัวเอง
แม่สาวคนนี้น่าเบื่อสุดๆ เลยละ เผื่อพูดแบบนี้แล้วคุณจะรู้สึกดีขึ้น
รู้สึกดีขึ้นจริงๆ นั่นแหละ
สวัสดีครับ
- สวัสดี - เอากาแฟไหม
ขอหน่อยก็ดี
ผมขอด้วย
ไอร์แลนด์ถล่มเราสองต่อศูนย์เลย
แต่แหงละ พวกนั้นบอกว่าเราเล่นได้ดีกว่า
เราเล่นได้ดีกว่า แต่เจ้าถิ่นก็เล่นดีด้วย แปลกจริงๆ
เล่นได้ดีกว่ากันหมดเลย
ให้ผมไปเปิดไหม
สวัสดี คุณมาเรียน
สวัสดีครับ
สาวๆ พวกนี้คลั่งกันใหญ่แล้ว มีโปสต์การ์ด 20 ฉบับได้
ผมจะไปทำอะไรได้ล่ะ สถานีวิทยุเอาแต่เปิดเพลงของผม
ผมรู้ ลูกสาวผมจะทำให้ผมบ้าตาย เธอเปิดเพลงของคุณดังสุดๆ ไปเลย
- ไปก่อนนะครับ - สวัสดีครับ
คาลินคา การแข่งขันดุเดือดขึ้นทุกทีแล้วนะ
"ฉันรักคุณกับเสียงของคุณมากเลยค่ะ"
"ฉันรักคุณ…
กับเสียงของคุณมากเลยค่ะ
ฉันนอนไม่หลับ เอาแต่คิดถึงคุณ
ช่วยส่งลายเซ็นกับข้อความเล็กๆ น้อยๆ มาตามที่อยู่ด้านล่างนะคะ
คุณช่างดึงดูดใจและหล่อเหลา
จากยากุดคา เมืองโกรจิค มาโซวิกกี"
"ดึงดูดใจและหล่อเหลา" ต้องขอจดไว้หน่อยแล้ว
- สวัสดีครับ - สวัสดีฮะ
- ระวังกระเบื้องสีดำนะ - แต่หอยทากไม่อยู่บนนั้นนี่
- อยู่สิ อย่าเหยียบมันนะ - มีอะไรกินบ้าง
- หน้าตาพิลึกอะ - เพราะเป็นสูตรจากบอมเบย์น่ะจ้ะ
จากไหนนะฮะ
จากประเทศไกลโพ้น ถ้าไม่อยากกินก็ไม่ต้องกินนะ
อร่อยนะ
บอมเบย์อยู่ที่ไหนฮะ
หนูไม่รู้เหรอ ครูที่โรงเรียนสอนอะไรให้บ้างเนี่ย
หนูห้าขวบ ยังไม่ได้ไปโรงเรียนหรอก
เป็นข้ออ้างที่ดีเลยนะ
ฮะ
ก็แค่ยอมรับได้ต่างหาก
นี่ 14:15 น. เทดซิโอโทรมาน่ะ
อร่อยจัง
สวัสดี เปล่า โทรผิดแล้ว
วางละนะ
เทดซิโอไม่โทรมาตามเวลาแฮะ ไม่สมเป็นเขาเลย
อูลา เธอจะกินนั่นไหม
(วันที่สี่ ธันวาคม ปี 1962 วันคนงานเหมือง)
มาเร็ว
- สวัสดี เหล่าสหายศิลปิน - สวัสดีครับ
- สวัสดีค่ะ - สวัสดีครับ
สบายดีไหมครับ
สวัสดี รู้สึกยังไงบ้าง
ตื่นเวทีน่ะครับ
ฉันไม่ตื่นเวทีหรอก ฉันร้องต่อจากเยดรูชิค คงไม่มีใครฟังฉันอยู่แล้ว
เยดรูชิค หมายถึงคาลิน่า เยดรูชิคเหรอครับ
ใช่ เธอสร้างความประทับใจแบบที่ อะไรหลังจากนั้นก็ดูไม่สำคัญเลยละ
จริงสิ ทักทายหนุ่มที่จะมา รับตำแหน่งต่อจากผมหน่อย
ริสชาร์ด โมลสกี้ ผู้อำนวยการ ฝ่ายบันเทิงโทรทัศน์คนใหม่ครับ
เมชิสวาว่า เบอร์ชก้าค่ะ
สวัสดีครับ
- มาเรค โนวาโควสกี้ - ยินดีที่ได้พบ
แล้วคุณจะไปไหนล่ะครับ
ผมจะย้ายไปอยู่ชั้นบนน่ะ
ผมจะได้ดูแลสถานีโทรทัศน์ทั้งหมด
แหมๆ ได้เลื่อนขั้นสินะคะ ยินดีด้วย
- เธอมาที่นี่แล้วเหรอครับ - กำลังเตรียมตัวในห้องแต่งตัว
ไม่มีใครได้รับอนุญาตให้รบกวน
เธอเป็นเพื่อนผมน่ะครับ เราเคยขึ้นแสดงด้วยกัน
(ร้านบุฟเฟต์โรงละคร)
อ๋อ เพื่อนนักแสดงสินะ
และตอนนี้ก็เป็นผู้อำนวยการ
คุณโชคดีนะที่รู้จักเยดรูชิค
ตอนนี้เธอเป็นดาวดังแล้ว ไม่ใช่ทุกคนจะได้เป็นเพื่อนกับเธอ
คุณก็พูดเกินไป สหายมิคอส เธอก็เป็นแค่ผู้หญิงทั่วไปนั่นแหละ
อีกอย่าง เธอเคยใจอ่อนกับผม
ผมอยากให้เยดรูชิคใจอ่อนกับผมบ้างจัง
ฟังทางนี้ ขอให้ทุกคนเตรียมพร้อมด้วย วงดนตรีขึ้นเวทีแล้ว
เราไปกันเลยไหม
- ไปหาคาลิน่าเหรอครับ - ไปนั่งกับคนดูต่างหาก
ฉันหารองเท้าไม่เจอเลย
ฉันดูเป็นยังไงบ้าง
แจ่มไปเลยค่ะ คุณเยดรูชิค
แต่คอเสื้อ… มันไปต่ำไปเหรอคะ
คอเสื้อก็ต้องต่ำๆ สิ ยิ่งขึ้นแสดงบนเวทีแล้วด้วย
ฉันตัวเล็ก คอก็สั้น
ถ้าไม่มีร่องอก ฉันได้ดูเหมือนเห็ดแน่
ก็อาจเหมือนนิดๆ
ไม่นิดแหละ เหมือนสุดๆ เลย
ฉันรู้ตัวเองดี ไม่ต้องพูดปลอบใจหรอก
คุณพระ ได้เวลาแล้ว ยังจำเนื้อเพลงไม่ได้เลย ร้องท่อนสองผิดตลอด
คุณจำเนื้อได้ขึ้นใจแล้วค่ะ
ช่วยเตะเอาฤกษ์เอาชัยหน่อยสิ
บ้าจริง ก้นฉันใหญ่เบ้อเริ่ม
คาลิน่า เยดรูชิค มาขึ้นเวทีด้วยครับ
งั้นฉันไปนะ
ขอบคุณวงดนตรีโฟลคครับ
และถึงเวลาพบกับดาวเด่นของค่ำคืนนี้แล้ว
สหายที่รักทั้งหลาย
วีรบุรุษนักขุดเหมืองแห่งมาตุภูมิ และภรรยาที่รักของพวกเขา
ตามคำขอของเหล่าชนชั้นแรงงาน ขอเสียงต้อนรับคาลิน่า เยดรูชิคครับ
ให้ตาย คุณไม่รู้หรอกว่าฉันชอบแบบนี้แค่ไหน
ไม่เอา อย่าเพิ่งตื่นเลย ยอดรัก
เพราะฉันกำลังฝันแสนงดงาม
ฝันนี้ช่างงามล้ำ
ยิ่งกว่าโลกแห่งความจริงของคุณ
เพราะที่นี่ ใต้เปลือกตาคู่นี้
คือชีวิตไร้สาระอันสุดแสนวิเศษ
ที่ปิดกั้นความรู้สึกโหดร้ายออกไป
และทำให้ความฝันของฉันไร้ซึ่งความหมาย
ดังนั้นอย่าพูดถึงโลกแห่งความจริง อันแสนน่าเบื่อเลย
ไม่เอา อย่าปลุกฉันให้ตื่นขึ้น
ในความฝัน ฉันกำลังเดินผ่านท้องทุ่งด้วยขาคู่งาม
ขาของฉันได้กลายเป็นทุ่งหญ้า และตัวฉันกลายเป็นดอกไม้ตูม
ผีเสื้อตัวหนึ่งเดินบนตัวฉัน สัมผัสนั้นช่างแผ่วเบาและไร้ห่วง
ทว่าเจ้าผีเสื้ออยู่เพียงไม่นาน เพราะการเดินทำให้มันอ่อนล้า
มันจึงหลับใหลใต้แสงตะวัน แล้วจู่ๆ ผีเสื้อตัวนั้นก็กลายเป็นชายหนุ่ม
ใบหน้าที่ไว้หนวดแบบฟรอยด์ ติดกระดุมแขนทำจากเซลลูลอยด์
หนุ่มฟรอยด์ผู้นี้พิศวาสฉัน และนั่นทำให้ฉันสุขสันต์
จนลิ้นและริมฝีปากของฉัน เผลอไผลบอกความในใจ
- ฉันชอบคุณมากเลยค่ะ ขอลายเซ็นได้ไหม - ได้สิจ๊ะ
คาลินคา แม่สาวผู้น่ารักของผม
คาลินคา คุณยอดเยี่ยมมากครับ
มาเรียน
ผมกลืนกินคุณได้เลย
แต่ที่รัก ฉันไม่ดีต่อสุขภาพนะ มีแต่ไขมัน
- มาเรียน เราจะกลับบ้านกันแล้ว - ผมไม่กลับ
คุณเหมือนโดนัทเคลือบน้ำตาล ผมอยากกินคุณทั้งตัวเลย
คุณมาเรียนคะ ฉันขอห้ามไม่ให้คุณกินฉัน
ฉันแน่ใจว่าภรรยาคุณเตรียมมื้อค่ำ แสนอร่อยไว้รอคุณแล้ว
ไร้ยางอายจริงๆ อย่ามายุ่งกับสามีของพวกเรานะ
ขอบคุณค่ะ
- สวัสดี คาลินคา ยอดรัก - ฉันรู้จักคุณเหรอ
คาลิน่าละก็
ไม่เอาน่า จำผมไม่ได้เหรอ
ไม่ได้
เราเคยแสดงด้วยกันตอนอยู่แถวชายฝั่งไง
อ๋อ นึกออกแล้ว
โมลสกี้ไง ริชีค โมลสกี้ ไม่เอาน่า
อ๋อ จริงด้วย ริชีค
ยินดีที่ได้เจอนะ แต่ฉันยุ่งอยู่
- งั้นผมจะรอแล้วกัน - จะรอทำไม
ผมอยากเชิญคุณไปกินมื้อค่ำ
แต่ฉันจะกลับวอร์ซอแล้ว
- ผมจะให้คนขับรถไปส่ง - คนขับรถเหรอ
จะเชื่อหรือไม่ก็ตาม ตอนนี้ผมเป็นผอ. ฝ่ายบันเทิงโทรทัศน์คนใหม่แล้ว
- โกหกน่า - เปล่าเลย
แม่เจ้า
ผอ.โมลสกี้ขอเชิญคุณไปกินมื้อค่ำด้วยกันครับ
ขอบคุณ แต่คืนนี้ฉันจะกินมื้อค่ำกับสามี
งั้นเหรอ
ค่ะ
แน่ใจนะ
แน่ใจที่สุด
แต่ในเมื่อคุณเป็นเจ้านายคนใหม่ของฉันแล้ว ฉันมั่นใจว่าเราจะได้เจอกันอีก
(คลับสปาติฟ)
"ความรักเป็นสิ่งใหม่ในชีวิตของผม
ผมเคยไม่พึ่งพิงใคร ดังนั้นก่อนหน้านี้ ผมจึงสนใจเพียงการเรียนและชกมวย
ตอนนี้ผมอยู่ในสถานะของผู้ชายคนหนึ่ง
ที่ไม่เคยต้องข้องเกี่ยวกับเงินทอง
แต่ได้รับการแต่งตั้งเป็นผอ.ธนาคาร"
นายแต่งเรื่องเกี่ยวกับความรักตลอดเลย
ฉันก็ด้วย เพราะฉันลอกผลงานนาย
แปลกดีนะ ฉันก็ดันนึกว่า ตัวเองลอกผลงานของนาย
ฉันได้ยินคนพูดบ่อยๆ ว่าดือกัตลอกคอนวิกกี้
ส่วนฉันก็ได้ยินคนพูดบ่อยๆ ว่าคอนวิกกี้ลอกดือกัต
พวกคุณอาจโทรศัพท์คุยกันบ่อยเกินไป
ก็คุยบ่อยพอควรนะ
อรุณสวัสดิ์ค่ะ
ก็ถือเป็นตัวอย่างที่ดีที่สุด ของการพึ่งพิงกันทางด้านศิลปะนะ
คุณช่วยรับดูแลฉันได้ไหมคะ
คุณผู้หญิงครับ ผมมีคนในความดูแลอยู่แล้ว
เขาชื่อว่าเทดัซ และเขาเรียกร้องเวลาจากผมเยอะมาก
งั้นก็ลาก่อนค่ะ
ไม่เอาน่า เทดซิโอ หล่อนสวยเลยนะ
สวยจริงๆ อย่างกับตุ๊กตาเลย
ก็พอมองออก แต่ฉันชอบความงาม ที่มาพร้อมสติปัญญามากกว่า
พูดแบบนั้นเหลวไหลทั้งเพ เทดัซ
สาวสวยก็คือสาวสวย
กาซู นายยังต้องเรียนรู้ชีวิตอีกเยอะ
ฉันได้ยินว่านายเรียนรู้ได้ดีที่สุดตอนมีวอดก้า
- ขอวอดก้าสามแก้ว - ถูกต้องเลย
ยังไม่บ่ายเลยนะ ไม่ดื่มแต่หัววันไปหน่อยเหรอ
บ่ายแล้ว บ้าจริง ต้องไปซ้อมแล้ว
ขันติมีไหม ตาทึ่มเอ๊ย ไม่เห็นเหรอว่าฉันยุ่งอยู่
ขับไปได้แล้ว ยัยผู้หญิงนี่
ระวังหน่อย เดี๋ยวปอดก็ฉีกจนตัวเขียวหรอก
- คุณคาลินคา ดาวดังของเรา คุณพระ - สวัสดีค่ะ
- วันนี้ก็สวยอีกแล้ว - พวกเขาเริ่มซ้อมหรือยังคะ
- เริ่มแล้วครับ - อารมณ์เสียกันไหม
ถ้าคุณมาตรงเวลาสิ พวกเขาจะคิดว่ามีอะไรผิดปกติกับคุณ
บ้าจริง
- ลิปของฝรั่งเศสเลิศที่สุดเลยค่ะ - ครับ
แต่หาซื้อยากมาก
ผมก็ได้ยินมาแบบนั้น
ฉันมีอะไรให้คุณด้วย เนื้อลูกวัว
ไม่มากนัก แค่พอหอมปากหอมคอ ฉันรู้ว่าคุณชอบ
คุณพระ สวัสดีครับ ผู้อำนวยการ
- ขอบคุณมากนะครับ คุณคาลินคา - คุณไปหาเนื้อมาจากไหนน่ะ
นี่คุณ คุณไปหาเนื้อมาจากไหน ได้ยินที่ฉันถามไหม
ฉันมีวิธีของฉันแล้วกัน
ไปก่อนนะ
คุณนี่หน้าไม่อายจริงๆ ที่ใช้มุกนั้นจีบเธอ
แล้วคุณมีปัญหาอะไรกับเธอเล่า คุณคริสติน่า
ดูเหมือนเนื้อนี่จะทำให้คุณเพี้ยนไปเลยสิ
สวัสดีค่ะ
- คุณอูลาบอกให้เรารอครับ - สวัสดี
ออทัมน์ เกิร์ล ดีจริงๆ ที่คุณแวะมาได้
เยเรมี่กำลังจะขอให้พนักงานต้อนรับ มาเล่นแทนคุณเลย
เดี๋ยวก็ตกอันดับสาวคนโปรดเขาหรอก ขอเตือนไว้เลย
ขอโทษค่ะ ฉันพยายามแล้วจริงๆ แต่ฉันไม่มีนาฬิกาข้อมือ
- เราจะซ้อมฉากของคุณในสิบนาทีนะ - ได้เลยค่ะ
ฉันช่วย
ให้ตาย ฉันเจอปัญหาอีกแล้ว
เยเรมี่ก็ทำหน้าบึ้งไปงั้นแหละ
ไม่ใช่กับเยเรมี่
งั้นกับใครล่ะ
เจ้านายคนใหม่ของเราน่ะสิ
เธอเจอเขาแล้วเหรอ
- ใช่ เราเคยแสดงด้วยกัน - แล้วยังไง
เขาเคยจีบฉัน โชคร้ายจริงๆ เพราะฉันว่าเขายังลืมฉันไม่ได้
เขามาที่ห้องแต่งตัวแล้วเชิญฉันไปกินมื้อค่ำ หลังจบโชว์วันคนงานเหมืองน่ะ
แล้วไง
ฉันไม่ได้ไป ก็เขาน่าเบื่อจะตาย
เมื่อกี้ฉันเห็นเขาที่ทางเดิน หน้านี่บึ้งเชียว
คนอื่นพูดถึงเขาแต่เรื่องดีๆ นะ บอกว่าเขาเป็นนักแสดงด้วย
แล้วเธอไม่ทำเกินไปหน่อยเหรอ แค่มื้อค่ำเอง ไม่เห็นจะเป็นอะไร
แค่มื้อค่ำที่ไหนล่ะ เขาจะได้แกว่งจู๋ใส่ฉันใต้โต๊ะน่ะสิ
งั้นชวนเขามาดื่มวอดก้ากับพวกเราที่คลับสปาติฟสิ
ก็อาจจะนะ
ไม่น่าจะสิ ชวนให้ได้
เขาเป็นเจ้านายเรา เราต้องญาติดีกับเขาไว้
อีกอย่าง เขาเป็นคนดีจริงๆ นะ
เขาพูดเองเลยว่าตัวเองเป็นนักแสดงฝีมือแย่
แต่เสน่ห์ของเขาช่วยชดเชยให้
ใช่ อย่าไปหลงเชื่อล่ะ แล้วยานุสช์ว่ายังไงบ้าง
- เธอพูดถูก - เรื่องอะไร
ฉันว่ายานุสช์นอนกับนักเต้นชื่อคามิล่าละ
นักบัลเลต์ขายาวนั่นน่ะเหรอ
แต่ยัยนี่ทุเรศนะ
นังทุเรศนั่นเป็นสาวน้อยน่ารัก และเป็นนักเต้นฝีมือดี
- อาจเก่งที่สุดในวอร์ซอด้วย - เก่งสุดในวอร์ซอเหรอ เธอโง่หรือเปล่า
- หล่อนทึ่มจะตาย - เบาๆ หน่อย
ไม่ เพราะคนจอมปลอมแบบหล่อนทำให้ฉันหัวร้อน
- จอมปลอมอะไรเล่า - พวกแอ๊บว่าตัวเองสวยไง
หล่อนเต้นไม่เป็นด้วยซ้ำ
แถมหลังยังค่อมนิดๆ ด้วย
ตาเขอีก ขาก็โก่ง
ดูนะ หล่อนเดินแบบนี้เลย
ทุกคน ไม่มีเวลาแล้วนะ เราจะออกอากาศแล้ว
เธอพูดถูก หล่อนเดินตุปัดตุเป๋จริงๆ
- ตอนนี้คุณเขียนงานอะไรอยู่ครับ - ผมจะบอกให้…
คุณมารีเซีย
บอกไปเลย เทดซิโอ
เธอจะเล่นหนังของผมละ
สตัสเกลียดการทำงาน
คาลิน่าต้องขังเขาไว้ในห้องเหมือนคนบ้าอันตราย
เพื่อให้เขาเขียนงานสักบรรทัด
เป็นเรื่องเกี่ยวกับอะไรครับ
เกี่ยวกับความรักน่ะสิ
เกิดเรื่องมากมายในโปแลนด์
ทำไมเขียนเรื่องรัก ทำไมไม่เขียนเรื่องสถานการณ์ตอนนี้
ผมไม่เคยเขียนเรื่องสถานการณ์บ้านเมืองหรอก
โปรดทราบ
เตรียมพร้อม
เดินกล้อง
แอ็กชัน
ฉันมองคุณ และไม่อาจเห็นใครอื่น
ฉันมองคุณ และไม่ละอายเลยสักนิด
ที่ได้มองคุณ
ฉันมองคุณ
ตอนกลางคืนเมื่อฉันตื่นขึ้น ฉันมักจ้องมองคุณ
และยามที่ฉันมองคนอื่น ฉันก็เห็นแต่เพียงคุณ
เฉกเช่นมองอาทิตย์อัสดง
หรือหมอกควันเหนือหลังคาที่อยู่ห่างไป
ราวกับได้มองหยดน้ำฝน บนใบหลิวอย่างตั้งอกตั้งใจ
ฉันมองคุณ
ด้วยประกายสีเขียวในดวงตาฉัน ฉันประทับตราคุณ
เพื่อคุณจะได้รับรู้ถึงสายตาที่ฉันจ้องมอง
เพื่อที่คุณจะได้มองฉัน เพื่อที่คุณจะได้เข้าใจความนัย
ในสายตาของฉันที่มองคุณ
เธอวิเศษเลยใช่ไหม
- จบสักที - ออกมาดีเลยละ
ดีใจที่ได้เจอนะ ริชีค
ฉันขอโทษด้วยเรื่องมื้อค่ำนั่น
อย่าโกรธเลยน่า
ผมนึกว่าคุณจะดีใจที่ผมเชิญ
- ผมไม่ใช่ใครที่ไหนนะ - ฉันรู้…
ฉันไม่อยากให้เรามีเรื่องผิดใจกันเลย
ฉันจะชดเชยให้คุณ
จริงเหรอ
- ยังไง - ไปดื่มวอดก้าด้วยกันนะ
พวกเราจะไปกันหลังถ่ายเสร็จ
พวกเรา…
ริชีค ไม่เอาน่า
คุณเป็นเจ้านายคนใหม่ของเรานะ ทุกคนอยากเจอคุณ
ว่าไงคะ
- เพราะคุณขอร้องดีๆ หรอกนะ - เยี่ยมเลยค่ะ
แล้วคุณจะได้เห็นว่าทีมเราเข้าขากันดีแค่ไหน
คลับสปาติฟ สวัสดีครับ
โฮโลแบคเหรอ เขาไม่อยู่ที่นี่ครับ
คุณไม่เปลี่ยนไปสักนิดเลย คาลิน่า ยังดึงดูดเหมือนแม่เหล็กเหมือนเดิม
หยุดน่า ริชีค
ในโชว์วันคนงานเหมือง สายตาทุกคู่จับจ้องที่คุณเลยละ
เหมือนคุณสะกดจิตคนดูอย่างไรอย่างนั้น
คุณควบคุมจิตใจพวกเขาได้เลย
- ผมอิจฉาเสน่ห์ของเธอมาตลอด - ริชีค อย่าเวอร์น่า
คุณก็ไม่ได้ไร้พรสวรรค์ เหมือนที่คนเขาพูดกันสักหน่อย
แต่สุดท้ายแล้วการแสดงก็ไม่เหมาะกับผม
อาจเพราะคุณเกิดมาเพื่อเป็นผอ.ไงคะ
- ผมไม่เหมือนคุณนะ คาลิน่า - โอ๊ย ไม่เอาน่า
จริงๆ นะ คุณทั้งสวย ทั้งมีพรสวรรค์
ผู้คนชื่นชอบคุณ
และคุณมีบางอย่างที่ทำให้ลืมไม่ลงด้วย
ริชีค อย่าพูดเวอร์ไปเลยค่ะ
ตายแล้ว
เกิดอะไรขึ้น
ดูแม่ขนเฟอร์ที่เพิ่งเดินเข้ามาสิ
ไม่เอาน่า คุณสวยกว่าตั้งร้อยเท่า
แต่ฉันไม่มีเสื้อขนเฟอร์แบบนั้น
รู้บ้างไหมว่ามันแพงขนาดไหน
ดาราดังไม่มีเงินซื้อเสื้อขนเฟอร์เหรอ นี่เราอยู่ในโลกแบบไหนกัน
แหม ริชีค รายการทีวีของคุณให้เงินไม่พอยาไส้ จนดาราไม่มีอะไรจะใส่แล้ว
อ๋อ ถึงว่าทุกคนถึงนุ่งน้อยห่มน้อย
ถูกต้องเลย
- คุณจะได้เสื้อขนเฟอร์นั่น - จริงเหรอ
ครับ มาเถอะ
มาสิ
มาน่า นี่เป็นคำสั่งนะ
ถ้าเป็นคำสั่ง งั้นฉันก็คงไม่มีทางเลือก
สวัสดีครับ คุณฟรานิโอ
สวัสดีครับ คุณเฮนิโอ
ยังมีอะไรสดๆ ใหม่ๆ บ้างไหม ขอตามตรงนะ
งั้นผมแนะนำสเต๊กทาร์ทาร์เลยครับ
ผมไม่กินเมนูนั้น
ถ้าไม่เอาสเต๊กทาร์ทาร์ งั้นก็วอดก้าเพรียวๆ
อันนั้นไม่ปฏิเสธเลย
ไม่ใช่ที่นี่ ไปที่บาร์กันเถอะ
- ขอบใจนะ - ด้วยความยินดีครับ
คุณฟรานิโอที่รัก สุภาพสตรีคนนี้ อยากลองเสื้อขนเฟอร์หน่อย
ขอโทษด้วยครับ ผมไม่มีเลย
แต่ผมหาเสื้อเก๋ๆ ให้ได้ในหนึ่งหรือสองสัปดาห์
- เอาขนเฟอร์แบบไหนครับ - ไม่ได้จะซื้อ ขอลองน่ะ
เสื้อขนเฟอร์ที่อยู่ตรงนั้น
- คุณครับ นี่ไม่ใช่ห้องลองเสื้อนะ - แต่แอบเหมือนอยู่นะ
ผมให้ลองไม่ได้ นั่นของภรรยาท่านทูต
โอเค คุณฟรานิโอที่รัก
ผมจะจ่ายให้อย่างงามเป็นค่าบริการ คุณจะไม่เสียใจทีหลังแน่
แต่ผมชอบงานของผม
แล้วคุณไม่ชอบฉันเหรอคะ
ผมชอบคุณมากเลยครับ คุณคาลินคา
- แต่ผมขอเลือกงานดีกว่า - จริงเหรอ
ก็ได้ครับ เพราะเรารู้จักกันมานานหรอกนะ
สวยสุดๆ ไปเลย
- ดูสิ นุ่มมากเลย - เอาเลย
ลองสวมดู
ฉันดูเป็นยังไง
น่าทึ่งที่สุด
แล้วผมล่ะ
- หล่อระเบิดเลย - จริงเหรอ
แต่มันคับไปหน่อย
เสื้อขนเฟอร์นี่ก็ใหญ่เกินไปสำหรับฉัน มาสลับกันเถอะ
คาลิน่า ผมชอบคุณมากเลยนะ
จากนี้ไปเรียกฉันว่าสเตฟาน
- คุณจะร้องเพลงเพื่อผมไหม - คะ
ร้องเพลงให้ผมเหมือนที่คุณร้องในสตูดิโอ
ตอนอยู่ในสตูดิโอ ฉันไม่ได้ร้องเพลง ฉันลิปซิงค์ตามเทปต่างหาก
งั้นตอนนี้ก็ร้องจริงๆ สิ
ไม่ละ ฉันไม่อยากให้คุณได้ยินฉันร้องเสียงหลง
ร้องน่า
เอาสิ ร้องเลย
ฉันมองคุณ
และไม่อาจเห็นใครอื่น
ฉันมองคุณ
และไม่ละอายเลยสักนิด
ที่ได้มองคุณ
คาลิน่า คุณรักผมได้ไหม
ไม่ ริชีค ไม่ได้หรอก
ทำไมล่ะ
เร็วเข้า ไปกันเถอะ
- ทำไมล่ะ ผมอยากร่วมรักกับคุณนะ - ริชีค
- ผมอยากร่วมรักกับคุณ - ริชีค
- ผมขอแค่คืนเดียว - ไม่มีทาง
หยุดนะ
ไอ้บ้า ไปตายซะ
ไม่มีทางซะหรอก พอได้แล้ว
ทำไมล่ะ คุณนอนกับทุกคน ใครๆ ก็รู้เรื่องนั้น
ริชีค
ฉันนอนกับคนที่ฉันอยากนอนด้วย
และนั่นก็ไม่ใช่เรื่องของคุณ
ราตรีสวัสดิ์ครับ คุณคาลินคา
ราตรีสวัสดิ์ค่ะ คุณฟรานิโอ
- สวัสดีครับ - สวัสดีค่ะ
หวัดดี
แม่เจ้า มาทำอะไรตรงนี้คะ ซิสเตอร์
นี่ฉันตายแล้วหรือว่าอะไรกัน
เปล่าหรอก เท่าที่ฉันรู้ เธอยังมีชีวิตอยู่
เข้ามาในนี้ได้ยังไงคะ
ฉันไม่ได้เข้ามา เด็กน้อย
ฉันปรากฏตัวให้เธอเห็นต่างหาก
เราจะแค่นั่งเฉยๆ กันตรงนี้เหรอคะ
ฉันจะไปทันทีที่หว่านเมล็ดพันธุ์ แห่งความวิตกกังวลในใจเธอแล้ว
แหงละ เชิญเลย
ทำไมต้องเป็นความวิตกกังวลล่ะ
เรื่องนั้นเธอจะต้องหาคำตอบเอง
- สวัสดีค่ะ - สวัสดี
ขอต้อนรับสู่ประเทศที่สวยงามของเราค่ะ
คุณพระ
ฉันชื่อนีน่า
ให้ตาย ไม่ยักรู้ว่าเราต้องพูดภาษาจีนกันแล้ว
ภาษาเวียดนามค่ะ
เรามีคณะผู้แทนมาเยี่ยมชม ฉันเลยฝึกไว้นิดหน่อย
ภาษานี้เพราะดีนะคะ
เพราะจ้ะ เธอพูดคำไหนเป็นอีก
"ก่าม เอิน บัน" แปลว่า ขอบคุณ
ก่าม เอิน…
- บัน - บัน
เชิญเลยค่ะ
ครับ
ครับ ก็อาจใช่
แต่เลิกอ้อนวอนผมได้แล้ว มันทำให้ผมอึดอัด
ครับ ผมเข้มงวดก็จริง แต่ผมยุติธรรม ใครๆ ก็รู้เรื่องนั้น
ทุกอย่างขึ้นอยู่กับการตัดสินใจของผม
แค่นี้นะครับ
มาสายเหมือนเคยนะ คุณคาลิน่า
"คุณ" เหรอ พูดอะไรของคุณ
คุณคาลิน่า ผมนับถือคุณมากนะ และคุณก็รู้ดี ที่จริงผมชื่นชมคุณมาก
อ๋อ รู้แล้วๆ
ขอโทษค่ะ รับเครื่องดื่มไหมคะ
- ไม่ต้องก็ได้ - ขอกาแฟใส่น้ำตาลจ้ะ
โชคร้ายที่ผมถูกบีบให้สั่งระงับ ไม่ให้คุณเข้าร่วมรายการโทรทัศน์
ถูกบีบเหรอ
แล้วใครบีบคุณไม่ทราบ
ประเทศ
- ประเทศเหรอ - ใช่ คนทั้งประเทศ
เราได้รับจดหมายร้องเรียนอย่างต่อเนื่อง
ผู้คนไม่อยากดูคุณแล้ว
ไหงเป็นงั้นล่ะ ขอถามได้ไหม
เพราะพวกเขาไม่พอใจชุดที่คุณใส่ ในวันคนงานเหมือง
คอเสื้อนั่น ไม้กางเขน
พวกเขาไม่พอใจคุณ คุณคาลิน่า
ริชู คราวก่อนคุณบอกว่าคนดูชอบฉัน
คุณคาลิน่า
สังคมไม่อยากดูคุณแล้ว
สังคมได้ออกปากและตัดสินใจแล้ว
- สังคมอะไรไม่ทราบ - พวกเรา
สามีคุณหลอกให้คุณเชื่อว่าทุกคนรักคุณ
เขาอยากให้คุณเป็นมาริลีน มอนโรแห่งโปแลนด์
แล้วคุณก็เชื่อ
แต่ความจริงก็คือไม่มีใครต้องการคุณ
ผมเสียใจจริงๆ ที่ความสามารถ อันโดดเด่นของคุณจะต้องเสียเปล่า แต่ว่า…
ผมไม่มีทางเลือก
คุณคาลิน่า จากนี้เป็นต้นไป
โปรดอย่ามาที่ตึกสถานีโทรทัศน์อีก
แหม แบบนั้นก็วิเศษเลย ริชีค
ไม่ต้องสงสัยเลยว่านี่คือบทบาทชีวิตคุณ
เทดซิโอ ฉันบอกไม่ได้ว่ามันดีหรือแย่
ก็เมื่อเร็วๆ นี้นายพูดเองว่าฉันไม่เก่ง
โดยเฉพาะเรื่อง…
ฉันค่อนข้างถนัดเรื่อง…
ถ้ามองจากมุมนี้ ฉันคงไม่เขียนแบบนั้นแน่ๆ
ไม่รู้พวกเขาจะมีปฏิกิริยายังไง
เป็นอะไรไป
นั่นมันคนละเรื่องเลย
- เขาไล่ฉันออก - ว่าไงนะ
ฉันถูกห้ามไม่ให้เข้าตึกสถานีโทรทัศน์
เขาอยากอึ๊บฉัน แต่ฉันไม่เล่นด้วย
ช่วยเบาเสียงหน่อยได้ไหม
- เบาเสียงเหรอ - ผมคุยกับเทดซิโออยู่
คุณก็คุยกับเทดซิโอตลอดแหละ
ฮัลโหล
ลูเซค ดูเธอสิ อิจฉาซะแล้ว
ไอ้เวรนั่นไล่เธอออกจากสถานีโทรทัศน์
ทำไมล่ะ
เพราะเธอปฏิเสธเขา
คิดว่านี่ตลกเหรอ
แหงละ ไอ้งั่งอีกคนที่ห้ามใจจากคุณไม่ได้
อ๋อ เป็นความผิดฉันงั้นสิ
คาลินคา อย่าทำตัวเป็นเด็กน่า
คุณพูดได้แค่นั้นเองเหรอ
คุณอยากให้ผมพูดอะไรอีก
ขอให้ไอ้งั่งหื่นกามนั่นไปลงนรกเลย เขาทำให้ตัวเองดูโง่เอง ไม่ใช่คุณสักหน่อย
เขาไล่ฉันออกจากสถานีโทรทัศน์นะ
โอเค งั้นเขาก็เป็นแค่ไอ้พวกนั่งโต๊ะน่าสมเพช
วันนี้เป็นโมลสกี้ พรุ่งนี้ก็เป็นคนอื่น
แต่คุณมีคนเดียว อย่าตีโพยตีพายไปหน่อยเลย
เลิกประสาทได้แล้ว คาลิน่า คุณก็รู้ว่าผมไม่ชอบ
โทรหาเยเรมี่สิ
ฉันจะไม่โทรหาใครทั้งนั้น อีกอย่างโทรศัพท์ก็ไม่เคยว่าง
คุณเป็นผู้หญิงมีเสน่ห์ ผู้ชายบางคนก็เลยคลั่งไคล้คุณ
เหมือนลูเซคนี่ไง ฮัลโหล
แล้วจะเอายังไง
ไม่รู้สิ แต่ฉันอยากเตะก้นเขาชะมัด
ได้ยินไหม เทดซิโอ
ช่างมันเถอะน่า
คุณเห็นเรื่องสั้นที่ผมแต่งไหม
เล่มไหนล่ะ
เล่มที่ผมมักอ่านตอนพวกเขาถามว่า ผมกำลังแต่งเรื่องอะไรอยู่น่ะ
อ๋อ เรื่องแก้ขัดที่แต่งไม่จบน่ะเหรอ
- เรื่องนั้นแหละ - เห็นอยู่
ผมเศร้าใจ ผมร้าวราน ผมมืดมน
วันแล้ววันเล่าซ้ำซากเหมือนสปาเกตตีก็ว่าได้
วันนี้ช่างลมแรง หมอกหนา เต็มไปด้วยละอองฝน
คุณเปียกซ่ก ผมเปียกซ่ก เหมือนนกบนต้นไม้
ถุงเท้าเปียกน้ำ ถุงน่องชุ่มฝน
พื้นรองเท้าหลุด จนผมเดินต่อไม่ได้
ตอนนี้ผมชักห่วงว่าพ่อแม่คุณ จะไม่ยอมให้ผมเจอคุณใหม่
ผมเศร้าใจ ผมร้าวราน ผมมืดมน
ขอบคุณมาก
มีผืนสีขาวไหม
จะเอาไปทำไมคะ
เอาไปให้กาซู กูตช์ยืม
คุณจะมาด้วยไหม
- สวัสดี คาลิน่า - ไงคะ
เอานี่ นายได้ใช้แน่
วันนี้ฉันอาบน้ำมาแล้วนะ
ให้ใช้เป็นอุปกรณ์ประกอบฉาก ในงานพบปะนักเขียน
ไม่รู้จริงๆ ว่าจะใช้มันทำอะไร
นึกภาพฉันเป็นนักมวย แล้วนายเป็นโค้ชสิ
เรากำลังจะขึ้นสังเวียน
พูดซะอยากขึ้นสังเวียนจริงๆ เลย
ตอนที่ผมแต่งเรื่องทะเลสาบคอนสตันซ์ ผมทรมานอย่างลับๆ
เพราะภาวะการเป็นเชลยของตัวเอกนั้น ไม่สมเป็นลูกผู้ชายเอาเสียเลย
อย่าหัวเราะนะครับ มันเป็นเรื่องจริง
การถูกจองจำ ซึ่งเป็นสิ่งหนึ่ง ที่เราประสบกันในตอนนี้
เป็นสิ่งที่น่าอึดอัดใจ ไร้จุดหมายและอ่อนแอ
ขาดจิตวิญญาณนักสู้ ตอนนั้นผมคิดแบบนั้นจริงๆ
ผมมีคำถามครับ
คุณคิดว่ากระแสในวรรณกรรมโปแลนด์ ในปัจจุบันคืออะไรครับ
ไม่รู้สิ
คุณพูดเล่นแน่ๆ
ผมไม่รู้จริงๆ ผมคิดว่าไม่มีใครรู้หรอก
ผู้คนเขียนเพราะพวกเขาเป็นนักเขียน
พวกเขาอาจเขียน เพราะมีสิ่งที่อยากบอกก็ได้นะคะ
เชื่อเถอะ ต่อให้ไม่มีอะไรอยากบอก พวกเขาก็เขียนอยู่ดี
พวกเขาเขียนแค่เพื่อพิสูจน์ว่าตัวเองเป็นนักเขียน
และแน่นอน เพื่อไม่ให้ตกงานด้วย
พวกเขาก็แค่สร้างปัญหาปลอมๆ ชีวิตปลอมๆ และตัวละครปลอมๆ ขึ้น
พูดแบบนั้นไม่ยุติธรรมนะคะ
แน่นอนว่ามีนักเขียนสองสามคน
ที่มีบุคลิกยิ่งใหญ่และยึดมั่นในความจริง
และพวกเขาก็เขียนเมื่อมีสิ่งที่อยากบอกจริงๆ
แต่พวกเขาไม่ได้เป็นตัวแทนกระแสใดๆ แต่เป็นตัวแทนตัวเอง
ถูกต้องเลย เพราะกระแสคืออะไรตั้งแต่แรก
หยุดเถียงกันได้แล้ว
ขอโทษด้วยครับ คุณสุภาพสตรีและบุรุษ
โค้ชของผมคิดว่าคำถามนี้ ลึกซึ้งเกินกว่าที่ผมจะตอบได้
ไม่มีเหตุผลที่จะถกเถียงกันต่อไปแล้ว ขอบคุณมากครับ
- เขาหยิ่งสุดๆ เลย - ไม่เอาน่า เขาน่ารักออก
ขอบคุณมาก
ขอบคุณ
คุณคิดยังไงกับหนังของแบร์กมาน
ก็ดีละมั้ง วิเศษไปเลย
- ขอบคุณมากนะครับ สวัสดี - ลาก่อนค่ะ
- คุณคิดยังไงกับหนังของแบร์กมาน - เขาไปเฉยเลย จบดื้อๆ
(ห้องสมุดประชาชน)
- คุณทำได้ยังไงน่ะ - ทำอะไร
คุณดูถูกพวกเขา แล้วพวกเขาก็บูชาคุณที่ทำแบบนั้น
ฉันดูถูกใครหรือเปล่า กาซู
ไม่เคยนะ
ผมแค่ไม่ถือสาพวกเขาจริงจัง ทั้งพวกเขาและตัวผมเอง
ส่งมา
ไม่มีใครอยากเลี้ยงวอดก้าฉันเลย
เคยมีผู้หญิงมาที่นี่น้อยกว่านี้
ก็ไม่มีอะไรเปลี่ยนไปนะ
พวกนี้เป็นแค่นังขี้เมากับคุณโส ที่ชอบสั่งไก่เคียฟกับพีชเมลบา
รับอะไรดีครับ
ขอวอดก้าขวดนึง ที่จริง เอามาสองเลย
- รับอะไรเพิ่มไหมครับ - คอนยัคที่นึงค่ะ
ของฉันเอาเหมือนเดิมนะ ไก่เคียฟกับพีชเมลบา
รู้จักกับมายาสิ
บซอฟสกา มายาค่ะ
มายา บซอฟสกา จบจากโรงเรียนการแสดง
เธออยากมาเห็นชีวิตจริงใกล้ๆ ด้วยตาตัวเองน่ะ
และสัมผัสกับมันโดยตรง
อย่าไปฟังกาซูให้มากนักล่ะ
เขาไม่ค่อยรู้อะไรเรื่องชีวิตจริงหรอก
แต่เรื่องนั้น เราก็ด้วย
สุภาพบุรุษคะ ฉันชอบพวกคุณมากๆ เลย
พวกคุณล้วนโดดเด่นในทุกสิ่งที่ทำ
คุณสอนอะไรให้ฉันได้นะคะ เอาให้หายใจหายคอไม่ทันเลย
เป็นความคิดที่น่าสนใจดี
ภรรยาผมจะคิดยังไงกับเรื่องนั้นนะ
แม่สาวที่รัก
โชคร้ายที่สามีของฉันยุ่งมากๆ
กับการสอนฉันจนหายใจหายคอไม่ทัน
มายา ถ้าคุณอนุญาต ผมจะสอนทุกอย่างที่คุณอยากรู้ให้เอง
ฉันจะได้เล่นหนังไหมคะ
- แน่นอนอยู่แล้ว - ดีค่ะ
คุณจะได้เล่นหนังแน่นอนครับ
ดี คอนยัคมาแล้วครับ
- ยังไม่รู้วันเลย - ขออีกแก้วนึง
แต่รายการทีวีที่เล่นกับอดัมใกล้ถ่ายแล้ว ที่จริงมันก็ดีเลยนะ
นั่นสิ
คาลิน่า เป็นเรื่องจริงหรือเปล่า
- โมลสกี้เตะโด่งเธอแล้วเหรอ - ให้ตายสิ บาสกา ทำไมใช้คำแบบนั้น
เขาทำหรือเปล่าล่ะ คนพูดกันให้แซ่ด
จริงจ้ะ แต่เป็นเรื่องงี่เง่าทั้งเพน่ะ
- ฉันมั่นใจว่าอีกเดี๋ยวเขาก็ขอให้ฉันกลับไป - ใช่เลย
ขอโทษที ฉันโกรธมากเลยน่ะ
อดัม หวังว่าจะไม่ถือที่ฉันมาแทรกนะ
ไม่เลย ผมเต้นกับคุณได้ทั้งคืน
ฟังนะ ฉันไม่รู้ว่าคาบาเร่ต์มีซ้อมวันไหนบ้าง
แต่จากนี้ไป ฉันจะอุทิศเวลาให้คุณคนเดียวเลย
คาลิน่า ผมนึกว่าพวกเขาบอกคุณแล้วซะอีก
บอกอะไรฉันเหรอ
คุณต้องปรี๊ดแตกแน่
ผมพยายามเจรจาให้แล้วนะ แต่พวกเขาบอกว่าคุณจะถูกแทนที่โดย…
หยุดเลย ฉันไม่อยากรู้
ออกไปจากที่นั่นกันเถอะ
นี่ จอดก่อนน่า
- สวัสดีค่ะ - จะไปไหน
ตรงไปเรื่อยๆ
งั้นขึ้นมาเลย
เร็วสิ ยัยทึ่ม
(บริษัทรถโดยสารประจำทางเทศบาล ท่ารถ "เอ")
แค่นั้นแหละ ได้เวลาลงแล้ว
แค่นั้นแหละ
- สวัสดีนะคะ - สวัสดี
- ราตรีสวัสดิ์ค่ะ - ราตรีสวัสดิ์
ให้ตายสิ
(พรรคของเราฟังเสียงประชาชน)
เขาคิดว่าเธอเป็นใครกัน ไอ้ทุเรศเอ๊ย
เขาตอแหลฉันว่าคนทั้งประเทศไม่พอใจ
ชุดที่ฉันใส่ในวันคนงานเหมือง และนั่นทำให้เขาต้องไล่ฉันออก
เขาแค่อยากเอาคืนน่ะ
หน้าตัวเมียจริงๆ
แล้วทีนี้จะเอาไง
ไม่รู้สิ
- เธอต้องไปหาเขา… - แล้วยอมมีอะไรด้วยเหรอ
ก็จะเสียหายตรงไหนล่ะ
แค่ไปเล่นงานเขาตรงๆ เลย แทนที่จะมาคร่ำครวญเหมือนคนขี้แพ้
แล้วเธอเล่นงานยานุสช์หรือยังที่นอกใจเธอ
ขอโทษที ซาเมน่า ฉันไม่ได้ตั้งใจพูดแบบนั้น
แต่เธอก็พูด และเธอก็อาจพูดถูกด้วย
ซาเมน่า
แหม มาได้สักที
ฉันไปซื้อของมาน่ะ
ทำไมต้องไปซื้อด้วยล่ะ
ฉันไปซื้อของมาแล้ว ทั้งขนมปัง เนย ไข่
ติดเงินที่ร้านไว้ก่อน
แต่ฉันก็ไปซื้อของแบบติดเงินร้านไว้ก่อน แล้วคุณล่ะมีอะไร
คุณซื้อไข่มาทำไม ฉันเอาไข่มาให้ตามที่ตกลงแล้วนะ
ยังมีเนื้อลูกวัวกับไก่ด้วย ครบตามที่คุณสั่งเลย
ฉันสั่งเหรอ แต่ฉันไม่มีเงินนะ
แต่คุณบอกให้ฉันไปซื้อของนี่
ฉันบอกเหรอ
ใช่ คุณบอกว่า "ไปซื้อของก่อน ค่อยทำความสะอาดนะ"
อะไรกันเนี่ย
ฉันเข้าเมืองมาเพราะคุณสั่งแบบนี้นะ ฉันจะไม่กลับถ้าไม่ได้เงิน
ฉันก็ไม่กลับถ้าไม่ได้เงินเหมือนกัน
ให้ตาย
จะรอตรงนี้ละ
บ้าจริง สามีฉันอยู่ไหนเนี่ย
แม่บ้านกับหญิงส่งเนื้อบ่นฉันซะหูชาเลย
พวกเธอต้องการค่าจ้าง
สตัส ช่วยไปคุยกับพวกเธอได้ไหม
- ผมไม่เข้าไปในนั้นหรอก - ทำไมล่ะ
- เพราะผมเป็นผู้ชายน่ะสิ - อ้อ
เขากลัวพวกหญิงแก่น่าเกลียดน่ะ
เขานึกว่าคุณมีเงิน
ฉันไม่มีเงินสักแดง
ผมก็ไม่มี
ทางนี้ก็ไม่มี ถ้ามีคงให้ยืมแล้ว
นายเป็นคนดีจริงๆ
แต่ฉันทะเยอทะยานนะ
ว่าแต่คุณมาทำอะไรที่นี่ไม่ทราบ
โทรศัพท์ของผมเสีย
ผมเลยมาคุยกับสตานิสลาฟด้วยตัวเอง
เราอยู่ที่นี่ตลอดไปไม่ได้
ใครบอกกัน
สวัสดีครับ สาวๆ ทำไมมานั่งตามลำพังกันตรงนี้ล่ะ
ฉันจะไม่ไปไหนทั้งนั้นถ้าไม่ได้เงิน
ฉันด้วย ฉันก็ต้องการเงินของฉัน
ใจเย็นๆ ทีละคนนะครับ
งั้นก็เอาละ
นี่ของคุณ
พอไหมครับ
พอค่ะ งั้นก็ลาก่อนนะคะ
ดีจังที่คุณมา เราติดแหง็กอยู่อีกห้องเลย
หมายความว่าไง ประตูมันติดเหรอ
ประตูอะไร
ก็ประตู
ตาทึ่มแสนน่ารักเอ๊ย บางครั้งคุณก็ไม่ได้เข้าใจอะไรเลย
คาลิน่า นี่สระว่ายน้ำนะ คุณต้องลงมาว่าย
ไม่ละ ฉันจะดูคุณว่ายแทน
อาฮะ
แปลว่าคุณจะไม่ทำอะไรเลยงั้นเหรอ
ฉันอยากนั่งริมสระเฉยๆ
อีกอย่างพักนี้ฉันไม่ได้ทำอะไรเลย ทำแค่อาหารกับซื้อของ
ให้ตายสิ คาลิน่า
โทรหาเยเรมี่ได้แล้ว ขอให้เขาเข้าข้างคุณซะ
ฉันไม่อยากขอร้องอะไรใครทั้งนั้น ขอร้องคนมันน่าอายจะตาย
คุณพูดเหมือนสตัสเข้าไปทุกที
แต่กลับแสร้งทำเป็นไม่แคร์ไม่สมจริงสักคน
ขอทีเถอะ
เอาน่า ว่ายน้ำหน่อย
ฉันไม่อยากว่ายไงเล่า
- คุณจะไปไหน - อย่ามายุ่งกับฉัน
ฉันไม่อยากว่ายน้ำ
ผมจะเลิกยุ่งกับคุณ ถ้าคุณสัญญามาเรื่องหนึ่ง
จะให้สัญญาอะไร
- ว่าคุณจะโทรหาเยเรมี่ - คุณนี่มันเกาะไม่ปล่อยเหมือนปลิง
มาแล้ว ดาวเด่นของงาน
หมวกพวกนี้ก็ดูไม่เลวเลยนะ
ดูพวกคนที่ไร้ความรู้สึกนั่นสิ แต่กลับยอมให้ราคะครอบงำ
บางครั้งเรือแห่งชีวิตก็เหวี่ยงพวกเขา ลงสู่จุดตกต่ำในชีวิต
ที่ที่พวกเขาจะตายเพราะจิตคิดคด
สละเรือลำนั้นให้เร็วที่สุดเถิดหนา
แล้วปีนขึ้นมาบนเรือแห่งความรู้สึก
ความรู้สึกคือสิ่งล้ำค่า ความรู้สึกจะเปลี่ยนเราเป็นกวี
ให้หญิงสาวได้ดื่มด่ำกับความรัก อย่ากลัวที่จะแสดงความรู้สึกกับเธอ
ความรู้สึกจะทำให้คุณเบิกบานใจ ในทุกสิ่งที่คุณเพลิดเพลินได้
ความรู้สึกไม่มีค่าใช้จ่าย ใครๆ ก็ดื่มด่ำได้
จงโยนชีวิตที่เต็มไปด้วยราคะทิ้งไป แล้วยอมให้ตัวเองมีอารมณ์ความรู้สึก
ดูพวกคนที่ไร้ความรู้สึกนั่นสิ แต่กลับยอมให้ราคะครอบงำ
บางครั้งเรือแห่งชีวิตก็เหวี่ยงพวกเขา ลงสู่จุดตกต่ำในชีวิต
สละเรือลำนั้นให้เร็วที่สุดเถิดหนา
แล้วปีนขึ้นมาบนเรือแห่งความรู้สึก
ความรู้สึกคือสิ่งล้ำค่า ความรู้สึกจะเปลี่ยนเราเป็นกวี
ให้หญิงสาวได้ดื่มด่ำกับความรัก อย่ากลัวที่จะแสดงความรู้สึกกับเธอ
ความรู้สึกจะทำให้คุณเบิกบานใจ ในทุกสิ่งที่คุณเพลิดเพลินได้
ความรู้สึกไม่มีค่าใช้จ่าย ใครๆ ก็ดื่มด่ำได้
จงโยนชีวิตที่เต็มไปด้วยราคะทิ้งไป แล้วยอมให้ตัวเองมีอารมณ์ความรู้สึก
สวัสดี คาลิน่า สวัสดีครับ
สวัสดีค่ะ
สวัสดียามเย็นครับ
- สวัสดีค่ะ - วัคสวาฟ ตูร์สกี้ครับ
สวัสดีครับ
- มาเล่าให้เราฟังทีว่าเกิดอะไรขึ้นกันแน่ - อะไรคะ
- มาสิ - วาเซค คุณจะทำอะไรน่ะ
- คุณสรุปเรื่องนี้ได้แน่ มาเร็ว - คุณนี่เพี้ยนเหมือนเดิมเลย
คาลิน่า คุณจำละครตอนที่ริชีคสะดุดฉาก…
สวัสดี คุณนีน่า เธอดูสวยจริงๆ
ขอบคุณค่ะ คุณใจดีมากเลย
คาลิน่า จำได้ไหมระหว่างแสดง ริชีคสะดุดเท้าตัวเองแล้วตกเวที
จำได้ใช่ไหมล่ะ
คุณก็เลยเอาชุดคลุมตัวเขาไว้
แล้วคุณก็มาเล่าเรื่องตลกให้ผมฟัง
ส่วนผมก็ตอบไร้สาระกลับไป
มันเกิดขึ้นจริงหรือเปล่านะ ริชีคบอกว่าไม่จริง
ไม่จริงหรอก วาเซค คุณเมาปลิ้นก็เลยจำผิดน่ะ
เป็นวัลเดค โกร์สกี้ต่างหาก
ขอโทษนะ ฉันต้องกลับโต๊ะแล้ว
พวกเรามาดื่มกันอีกแก้วดีไหม
- ไม่ละ - ฉันก็ขอปฏิเสธค่ะ
สวัสดี คาลิน่า
- สวัสดีค่ะ - คุณชอบไหม
ชอบมากเลยค่ะ แม่สาวนั่นเก่งมาก
- ชุดกระโปรงคอกลมสวยมากเลย - คุณชอบจริงๆ เหรอ
ชอบจริงๆ สิ ทำไมคะ
- เพราะมันไม่ใช่สไตล์คุณเลยไง - แปลกดีนะคะ
เพราะนมคุณต้องโผล่ออกมา แบบนี้
เป็นบ้าหรือไง
ขอโทษด้วย แต่คุณทำให้ผมไม่มีทางเลือก
ผมไม่ได้ซ้อม แต่หมัดนั้นก็ยอดเยี่ยมละนะ
แน่นอนค่ะ คงน่าพอใจสุดๆ
นักมวยเป็นแล้ว ก็เป็นตลอดไปน่ะ
ฉันละอยากอัดไอ้คนทุเรศนั่นแบบนี้เลย
อย่าทำแบบนั้นน่า
อย่าทำอะไร
มันดูไม่งาม
อะไรดูไม่งาม
คุณจะเป็นสุภาพสตรีแล้วเหวี่ยงหมัดไปทั่วไม่ได้
ถ้าผมชอบนักมวย
ผมคงแต่งงานกับซจีเชค คู่หูชกมวยของผมไปแล้ว
ผู้หญิงปกป้องตัวเองไม่ได้ เพราะมันดูไม่งามงั้นเหรอ
เพราะงั้นไงถึงมีผู้ชาย ยังไงเราก็ดูแย่อยู่แล้ว
พูดบ้าอะไรน่ะ สตัส ฉันควรแค่ นอนนิ่งๆ และทำตัวหอมๆ เหรอ
คุณไม่ต้องปกป้องฉันหรอก ฉันปกป้องตัวเองได้ เข้าใจไหม
แหงละว่าต้องเป็นคุณเยดรูชิค
คุณเข้าใจไหม
จะมีใครอีกมาตะโกนกลางค่ำกลางคืนแบบนี้
ไม่ได้ว่านะ แต่คุณปกป้องตัวเองไม่ได้หรอก
- แค่กับเพื่อนบ้านใจดำยังทำไม่ได้ - ว่าไงนะ
คุณไม่รู้สักนิดว่าพูดอะไรออกมา
อย่าโง่ไปหน่อยเลยน่า นั่นคุณจะไปไหน
ไปตายซะ สตัส
จะมีใครทำให้คุณรู้สึกแย่แบบที่ฉันทำได้
จะมีใครทำให้คุณพ่ายแพ้ สูญเสียโอกาสแบบที่ฉันทำได้
จะมีใครก่อกวนยามเช้าและยามค่ำคืนของคุณ ได้ช่ำชองแบบที่ฉันทำได้
จะมีใครขัดจังหวะตอนคุณโกนหนวด และให้คุณออกบ้านโดยที่ยังโกนหนวดไม่เสร็จ
จะมีใครที่เข้มแข็งและอดทน กับการรับมือคนไม่สำคัญแบบคุณได้อีก
สวัสดีครับ
ไปอยู่เมืองอื่น กับสาวคนใหม่
คุณจะทรมานกับความโดดเดี่ยวไหม
คุณจะเล่นบทบาทอื่นไหม
จะมีใครตกหลุมรักความเจ็บปวดของคุณไหม
จะมีใครทำให้คุณรู้สึกแย่แบบที่ฉันทำได้
จะมีใครทอดทิ้งคุณในสักวันหนึ่งเหมือนฉัน
จะมีใครเฝ้ารอไม่หลับไม่นอนทั้งค่ำคืน
ขอให้รู้ไว้เลย ว่าฉันนี่ไงจะทำ
พนันด้วยเงินก้อนโตเลยว่าคุณไม่ยอมโทรแน่
คอยดูก็แล้วกัน
ฮัลโหล เยเรมี่
ค่ะ ฉันแค่สงสัยน่ะว่า…
เราจะนัดเจอกันได้ไหม อาจเป็นวันพรุ่งนี้
ที่คลับสปาติฟดีไหม
ค่ะ เยี่ยมเลย ตอนบ่ายนะ
ฉันจะไปค่ะ
แล้วเจอกัน
ฉันจะไปพบเขาพรุ่งนี้
คุณนี่หัวดื้อเหมือนล่อไม่มีผิด
ก็จริง
แต่อย่าได้กล้าบอกสตัสแม้แต่คำเดียวเชียว
สวัสดี
ขอโทษนะ คาลิน่า ผมรอที่สปาติฟหนึ่งชั่วโมง ผมอยู่นานกว่านั้นไม่ได้
ไม่ค่ะ ฉันสิต้องขอโทษ ฉันดีใจนะที่เจอคุณที่นี่
- เริ่มซ้อมกันหรือยังคะ - ครับ
เรากำลังทำมันให้เป็นรายการเพลง แล้วก็ใส่เรื่องราวเล็กๆ น้อยๆ เข้าไปน่ะ
- พวกเขาจะถ่ายทำอะไรที่นี่คะ - ภาพยนตร์ข่าว
ฟังนะ เยเรมี่
ฉันอยากรู้ว่าคุณจะช่วย…
สวัสดีค่ะ คุณเยเรมี่
เธอมาทำอะไรที่นี่คะ
โชคร้ายที่เธอมาแสดง
แต่เธอไม่ได้มาเล่นเป็น ออทัมน์ เกิร์ลคนใหม่ใช่ไหม
เสียใจด้วย ผมทำอะไรไม่ได้เลย
ฉันรู้ค่ะว่านี่ไม่ใช่ความผิดของคุณ
ฉันรู้ว่าคุณทำสิ่งที่ทำได้แล้ว กวีผู้อ่อนหวานของฉัน
ริชีค
คุณมันเฮงซวย
- ลาก่อนนะคะ - ลาก่อนค่ะ
สิบ
นี่ เป็นยังไงบ้าง
หวัดดี
คาลิน่า เป็นยังไงบ้าง
ก็ดี
ทำอะไรมากไม่ได้แล้ว เก่งมาก
แล้วเยเรมี่ว่าอะไรบ้าง พวกเขาจะรับคุณกลับไปไหม
ฉันขอคุณแล้วไงว่าอย่าพูดอะไรต่อหน้าสตัส
ให้ตาย เลิกกลัวเขาได้แล้ว
พูดบ้าอะไร ฉันเปล่ากลัวเขานะ
- อย่าโกรธสิ บอกมาว่าไปคุยมาเป็นไงบ้าง - ไม่ได้คุย
- คุณไปสายสิท่า - เลิกดุฉันได้แล้ว ให้ตายสิ
- ก็คุณชอบไปสายตลอด - นั่นก็เป็นปัญหาของฉัน
คุณจะมาสนใจอะไร
- คุณต้องทำสักอย่างกับเรื่องนี้นะ - ไม่ ฉันไม่ต้องทำอะไรทั้งนั้น
ผมจะโทรหาเยเรมี่
ก็ได้ ฉันไปเจอเขามาแล้ว
แล้วไงต่อ บอกผมไม่ได้เหรอว่าเป็นยังไงบ้าง
ไม่ได้
คงดีที่สุดถ้าคุณไปซะตอนนี้
ว่าไงนะ
เก็บข้าวของซะ
มันจบแล้ว คุณไปได้
ไม่จำเป็นต้องหมดอาลัยตายอยาก
เราเคยรักกัน คุณกับฉัน
มันเคยเหมือนเรื่องราวในโรงละคร
ระหว่างเราไม่มีอะไรอีกแล้ว
ไม่มีความทรงจำให้เก็บรักษาไว้
ไม่เหลือสิ่งใด นอกจากความรัก
แต่มันก็ไหลลงท่อระบายน้ำไปแล้ว
พรุ่งนี้เราจะไม่เจอกันอีก
สัปดาห์หน้าเราจะหลงทางในโลกใบใหญ่
เดือนหน้าหัวใจที่มีบาดแผลของเราจะเริ่มหายดี
และปีหน้า ช่างน่าขัน
ปีหน้าเราจะผ่านพ้นมันมาได้
เราจะเจอหนทางฆ่าเวลาอันแสนโหดร้าย
มันจะไม่แย่ขนาดนั้นหรอก
ฉันมีคำขอเพียงข้อเดียว
ฉันอ่อนแอเกินไปไหมหนอ
ที่จะรอ
ถ้าฉันเริ่มเรียกชื่อคุณ
ขอร้องให้คุณกลับมาหาฉัน
โปรดอยู่ห่างๆ กัน
- ผ่าน - ผ่าน
"วอร์ซอกำลังลุกเป็นไฟ" บางคนคงอยากตะโกนแบบนั้น
แต่โปรดสงบใจไว้ ไม่มีไฟไหม้ในเมืองหลวงหรอก
นั่นคาลิน่า เยดรูชิค
กลับกัน แต่ละคืน ตึกรามบ้านช่องสว่างไสวด้วยไฟนีออน
ความงามของมันดึงดูดใจ…
มีคนบอกว่าหล่อนมีชู้รักละ
ของผู้อยู่อาศัยและนักท่องเที่ยวต่างชาติ
ตัวอักษรแปลกตา และลวดลายที่ดูเก๋ไก๋นี้ช่างน่ามอง
โดยรวมแล้วเมืองหลวงของเรา ชวนตะลึงทั้งกลางวันและกลางคืน
เอาคาราเมลไหมครับ แม่ผมให้มา
อร่อยนะ เอาหน่อยสิ
จำนวนผู้ชื่นชอบหนังจอเงินมีเพิ่มขึ้นอย่างต่อเนื่อง
คนทั้งประเทศก็กำลังซื้อทีวีกันใหญ่
แทบไม่ใช่เรื่องน่าแปลกใจเลย
คาบาเร่ต์ของเดอะเอลเดอรี่ เจินเทนเมน ทำการซ้อมกันอย่างเต็มที่
รายการนี้แทบเหมือนความลับ ที่ถูกปกปิดเอาไว้อย่างดี
เราเปิดเผยได้แค่ว่าจะมีนักแสดงใหม่ และตัวละครใหม่
ทุกๆ วันฉันถูกหลอกหลอน
ด้วยเพลงลา วาลส์ ดู มาล เพลงวอลทซ์ที่พยายามทำลายชีวิตฉัน
มันโกรธ มันไม่ไว้ใจฉัน มันรู้ว่าฉันไม่มีดี
และไม่มีใคร หรือสิ่งใด แม้แต่เพลงวอลทซ์ จะหยุดฉันได้ ต่อให้พยายาม
รักเร่เลือนหายไป และผ่านรอยแตกของชีวิตฉัน
ฉันแล่นอย่างเอื่อยเฉื่อยไปตามทาง ลา วาลส์ ดู มาล
และมันทรมานฉัน ปฏิบัติต่อฉันอย่างไร้ปรานี
ลา วาลส์ ดู มาล เพลงวอลทซ์อันสุขสันต์ พยายามทำลายชีวิตฉัน
ฉันเรียนรู้ที่จะชอบน้ำเสียงของมัน ในการเดินทางของฉันไปยังจุดตกต่ำ
เมื่อฉันอุ่นแก้วในมือ
ความโกลาหลอันโศกเศร้านี้เคยทำให้ใจเบิกบาน
เมื่อฉันไม่แน่ใจ เมื่อโอกาสมีน้อยไป
ทุกๆ วันฉันถูกหลอกหลอน
ด้วยเพลงลา วาลส์ ดู มาล เพลงวอลทซ์ที่พยายามทำลายชีวิตฉัน
มันโง่เองที่คิดว่าฉันจะไม่เก็บกระเป๋าเดินทาง
แต่ฉันจะให้มันอยู่เป็นเพื่อน ในเมืองที่ไม่มีใครรักฉัน
"ผู้หญิงมีวิธีถอนหายใจที่ชวนให้ขุ่นเคืองใจ
ตามหลักการแล้ว การถอนหายใจนี้ ควรจะแสดงถึงความคิดที่ว่า
ผู้หญิงนั้นอ่อนแอ ช่วยเหลือตัวเองไม่ได้และถูกกดขี่
ทว่าแท้จริงแล้ว การถอนหายใจเช่นนี้ เต็มไปด้วยการดูถูกเหยียดหยาม
อย่างลับๆ"
บางทีคุณน่าจะแต่งเรื่องผู้ชายให้มากขึ้น
เข้าใจไหม
งั้นก็พูดขอโทษสิ ขอโทษเฮนิโอเดี๋ยวนี้เลย
ระวังเถอะ เดี๋ยวได้โดนดีแน่
อย่ายุ่งกับเขานะยะ นังแก่น่ารังเกียจ!
ไม่ต้องไม่ยุ่งเลย เขาไม่ใช่ลูกเธอสักหน่อย!
มองฉันตอนที่ฉันพูดด้วย ขอโทษเขาซะ
อย่ายุ่งกับเขา นังแก่บ้า ได้ยินฉันไหม
เขาต้องขอโทษลูกชายฉันก่อน
- ได้ทำอะไรผิดไหม - เปล่าครับ
งั้นก็ไม่ต้องขอโทษ
ผมไม่ขอโทษหรอก
ไปกันเถอะ เฮนิโอ ยัยนี่มันคนไม่เต็มบาท
มาเร็ว
สีหน้าแม่เขาตอนคุณโผล่มาสุดยอดไปเลย
มันเรื่องอะไรกัน
เฮนเนคบอกว่าเครื่องบินจอดบนน้ำไม่ได้
แต่มันจอดได้ใช่ไหมครับ
ใช่จ้ะ เธอรับมือได้ดีมาก
อากาศหนาวนะ ไปกันเถอะ
ขอเติมเครื่องสำอางได้ไหม
ได้สิ เข้ามาเลย
เกิดอะไรขึ้น ทำไมยังอาบน้ำอยู่ ทุกคนเต้นรำกันแล้วนะ
ฉันไม่อยากเต้นน่ะ
แย่ขนาดนั้นเลยเหรอ
ฉันไม่รู้ว่าตัวเองเป็นอะไรไป
เธอไม่ได้เป็นอะไรหรอก
คาลิน่า เขาต่างหากที่โรคจิต
เขาเดินพล่านไปทั่วสถานี ไล่คนโน้นคนนี้ออกจากงาน
เมื่อวานเขาไล่นีน่าออกด้วย
นีน่าไหน
เลขาที่พูดภาษาเวียดนามได้น่ะ
ทำไมล่ะ
ทำไมเล่า
อย่าไปคิดถึงเขาเลย อย่าทำให้เขาพอใจ
ไปเต้นรำกันเถอะ
ฉันขอสูบบุหรี่ให้เสร็จก่อน
ผมโคตรชอบคุณแบบนี้เลย
- แบบไหน - สาวอันตราย
อรุณสวัสดิ์ครับ คุณคาลิน่า
คุณเข้าไปไม่ได้
คนที่ไม่ใช่พนักงานไม่ได้รับอนุญาต
ช่วยออกไปจากอาคารด้วย
คุณได้เจอปัญหาใหญ่แน่
ซาเมน่า มาเถอะ
คาลิน่า เธอมาทำอะไรที่นี่
จะไปสะสางเรื่องต่างๆ กับโมลสกี้ มาด้วยกันหน่อย
- ว่าไงนะ - มาเถอะน่า
ฉันต้องการเธอ เลิกยุ่งกับฉันสักที ซิสเตอร์
- เป็นอะไรของเธอเนี่ย - แม่ชีคนนั้นไม่ยอมเลิกยุ่งกับฉัน
แต่นั่นเจดสกา ซาวัดสกา หล่อนเป็นนักแสดง
จริงด้วย
เห็นไหมว่าไอ้คนทุเรศนั่นทำอะไรกับฉัน
ขอโทษที ฉันจำเธอสลับกับแม่ชีอีกคนน่ะ
ฉันไปละนะ
แล้วจะไปทำอะไร
บอกไอ้เลวนั่นว่าฉันคิดอะไรน่ะสิ
ดีมาก แล้วฉันล่ะควรทำอะไร
ไม่ต้องทำอะไร
ว่าไงนะ งั้นเธอลากฉันมาที่นี่ทำไม
ฉันอยากให้เธออยู่ที่นี่ด้วยเฉยๆ
- ยืนตรงนี้เนี่ยนะ - ใช่
- แค่นั้นเหรอ - แค่นั้นแหละ
โทรผิดแล้ว
ฉันไปละ
คุณไล่เธอออกทำไม
นีน่าน่ะ
เธอไปทำอะไรให้
ไม่ใช่เรื่องของคุณ ออกไปซะ
เป็นบ้าอะไรของคุณน่ะ ริชีค
คุณจะทำลายชีวิตผู้หญิงทุกคน ที่ปฏิเสธคุณเลยหรือไง
เธอไม่ใช่ "ผู้หญิงทุกคน"
คุณตกหลุมรักเธองั้นสิ
ขนาดตกหลุมรัก ยังทำแบบคนทั่วไปไม่ได้เลย
เธอไม่เหมือนคุณ เธอแตกต่าง
- เหรอ - ใช่
เธอไม่เหมือนตรงไหน
เธอไม่หยาบคาย
ไม่ปลุกปั่นอารมณ์
แหงละ
เธอบอบบางและจิตใจงาม
น่าแปลกนะ
ที่เธอต้องมาเจอชะตากรรมแบบเดียวกับฉัน
คุณมันจองหองจนน่าเหลือเชื่อจริงๆ
ใช่
ฉันจะกลับมาแน่
ไม่ว่าคุณจะชอบหรือไม่
โชคดีแล้วกัน
- อ้อ คุณเยดรูชิค - ขอโทษ…
ผมมาหาสหายโมลสกี้เพื่อคุยเรื่องคุณพอดี
คุณชนะการประกวดอีเวนนิง เอกซ์เพรสละ
เป็นความสำเร็จครั้งใหญ่เลยนะ
ใหญ่มาก คุณได้รางวัลโกลเด้น มาสก์
ยังไม่เป็นทางการหรอก แต่ผมได้รับสายจากบรรณาธิการ
คนทั้งประเทศโกรธคุณนิดๆ ก็จริง แต่พวกเขาก็ยังรักคุณ
ว่าไงล่ะ คุณคาลินคา
ถือเป็นอันตกลงนะ
ไว้ฉันจะคิดดูค่ะ
บอกทุกอย่างที่คุณต้องการมาได้เลย
งั้นก็โอเคค่ะ แต่มีเงื่อนไขนะคะ
สหายโมลสกี้จะจัดการให้ทุกอย่าง
เริ่มจากขอขึ้นเงินเดือนเล็กน้อย
ตอนนี้อากาศหนาวแล้ว เสื้อหนาวบางๆ ทำฉันตัวแข็ง
ฉันอยากได้เสื้อขนเฟอร์
ผมต้องการสัญญาบนโต๊ะด้วยนะ โมลสกี้
- อรุณสวัสดิ์ครับ - อรุณสวัสดิ์จ้ะ
มีธนบัตรย่อยไหมคะ ฉันไม่มีเงินทอนเลย
คนต่อไป
อย่าแทรกสิคะ เราต่อแถวกันอยู่
ใจเย็นน่า
- ขอโทษนะคะ ฉันรีบ - อย่าแทรกนะ
ฉันจะไม่รอทั้งวันหรอกนะ คุณอยากรอก็รอไปสิ
นี่คาลิน่า เยดรูชิค
ถ้าคิดว่าตัวเองวิเศษวิโสนัก แล้วมาทำอะไรที่นี่
ซื้อขนมปังหรือไง
ไม่อยู่แล้ว ฉันมาซื้อแชมเปญต่างหาก
ดื่มแชมเปญตอนเช้าเนี่ยนะ
ไม่มีทางซะหรอก ฉันอาบเอา
ทั้งหมด 134 ซวอตือค่ะ
- เก็บเงินทอนไว้เลยค่ะ ไปนะคะ - สวัสดีครับ
- สวัสดีค่ะ - สวัสดี
ฉันต้องขอให้นายวางแล้ว เทดซิโอ
คาลิน่าเพิ่งเดินเข้ามาพร้อมแชมเปญสองขวด
ไม่นะ ฉันไม่เห็นคาเวียร์
แต่เธอดูพอใจในตัวเองน่าดู
ได้ยินนั่นไหม เทดซิโอ
เทดซิโอบอกว่าผมมันชั่วร้ายละ
แต่เขาเข้าใจคุณ เพราะเขาเองก็รักผม
เทดซิโอ ไว้ฉันโทรหานะ
ฉันเต็มไปด้วยเสน่ห์ทางเพศ ที่เร่าร้อนเหมือนดวงตะวัน
ฉันเต็มไปด้วยเสน่ห์ทางเพศ ใครเลยจะปฏิเสธได้
มันเต็มแน่นในทรวงอก ไหลทะลักจากสะโพก
ซึมซาบเข้าไปในปากฉัน
ฉันเต็มไปด้วยเสน่ห์ทางเพศ ที่แผดเผาและทำลายล้าง
หัวใจนับร้อยๆ ถูกทิ้งให้ว่างเปล่า
หากสติของคุณถูกไฟอันเร่าร้อนนี้กลืนกิน
คุณจะไม่มีวันหลับใหลได้อย่างสบายใจ
แต่ในยามที่ฉันแผดเผาเหยื่ออย่างซาบซ่าน ฉันกลับทรมานใจ
เพราะฉันมีร่างกาย แต่ก็มีหัวใจ
แต่ฉันเต็มไปด้วยเสน่ห์ทางเพศ ที่ขึ้นคลุมหัวใจเหมือนวัชพืช
ไม่มีใครรู้ว่าภายใต้เสน่ห์นั้นคือหัวใจของฉัน
ฉันจึงฝันถึงชายสักคนที่มองเห็นมัน
ทั้งร่างกายและหัวใจฉัน ตัวตนทั้งหมดของฉัน
หากเจอเขาคนนั้น ฉันจะยอมมอบให้ทั้งหมด
ฉันคงให้เขาทั้งร่างกายและหัวใจ
เหตุใดมือแห่งโชคชะตาอันน่ากลัว ถึงมอบภาระเกินตัวให้ฉัน
เหตุใดพวกผู้ชายถึงอยากทรมาน กับสัมผัสซาบซ่านที่ฉันมีให้
ทุกครั้งที่ฉันแอ่นอกลงนิด
ผู้ชายต่างถูกหามเข้าโรงพยาบาล
ทุกครั้งที่ฉันแกว่งไกวสะโพก พวกเขาก็เริ่มหายใจทางปาก
ฉันเต็มไปด้วยเสน่ห์ทางเพศ ที่เร่าร้อนเหมือนดวงตะวัน
ฉันเต็มไปด้วยเสน่ห์ทางเพศ ใครเลยจะปฏิเสธได้
มันเต็มแน่นในทรวงอก ไหลทะลักจากสะโพก
ซึมซาบเข้าไปในปากฉัน
ฉันเต็มไปด้วยเสน่ห์ทางเพศ ที่แผดเผาและทำลายล้าง
หัวใจนับร้อยๆ ถูกทิ้งให้ว่างเปล่า
หากสติของคุณถูกไฟอันเร่าร้อนนี้กลืนกิน
คุณจะไม่มีวันหลับใหลได้อย่างสบายใจ
แต่ในยามที่ฉันแผดเผาเหยื่ออย่างซาบซ่าน ฉันกลับทรมานใจ
เพราะฉันมีร่างกาย แต่ก็มีหัวใจ
แต่ฉันเต็มไปด้วยเสน่ห์ทางเพศ ที่ขึ้นคลุมหัวใจเหมือนวัชพืช
ไม่มีใครรู้ว่าภายใต้เสน่ห์นั้นคือหัวใจของฉัน
ฉันจึงฝันถึงชายสักคนที่มองเห็นมัน
ทั้งร่างกายและหัวใจฉัน ตัวตนทั้งหมดของฉัน
หากเจอเขาคนนั้น ฉันจะยอมมอบให้ทั้งหมด
ฉันคงให้เขาทั้งร่างกายและหัวใจ
ทั้งร่างกายและหัวใจ
ขอขอบคุณครอบครัวของคาลิน่า เยดรูชิด ที่ให้ความไว้วางใจและการสนับสนุน
ฉันจึงฝันถึงชายสักคนที่มองเห็นมัน
ทั้งร่างกายและหัวใจฉัน ตัวตนทั้งหมดของฉัน
หากเจอเขาคนนั้น ฉันจะยอมมอบให้ทั้งหมด
ฉันคงให้เขาทั้งร่างกายและหัวใจของฉัน
ทั้งร่างกายและหัวใจ
(อวสาน)
คำบรรยายโดย มนัสวี ศักดิษฐานนท์